Diari Oficial de la Generalitat Valenciana


Sumari del DOGV 3632, del 24-11-1999 (1999/9656)

ACORD de 5 d'octubre de 1999, de la Comissió Territorial d'Urbanisme de Castelló, que fa referència a la modificació puntual número 11 del Pla General d'Ordenació Urbana del municipi de Segorbe.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3632

Data del DOGV
:   24-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9656


Data del document
:   05-10-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Segorbe
    * pla d'urbanisme

ACORD de 5 d'octubre de 1999, de la Comissió Territorial d'Urbanisme de Castelló, que fa referència a la modificació puntual número 11 del Pla General d'Ordenació Urbana del municipi de Segorbe. [1999/M9656]
  
Vist l'expedient relatiu a la modificació puntual número 11 del Pla General d'Ordenació Urbana del municipi de Segorbe, i de conformitat amb els següents,
  
Antecedents
  
Primer
  
El Ple de l'Ajuntament de Segorbe, en la sessió celebrada el 19 de gener de 1999, va acordar aprovar inicialment la modificació puntual número 11 del Pla General, així com el seu sotmetiment a exposició pública, el qual es va produir mitjançant edictes inserits en el Butlletí Oficial de la Província de Castelló número 22, de 20 de febrer de 1999, en el periòdic El Mundo, d'11 de febrer de 1999, i en el Diari Oficial de la Generalitat Valenciana número 3.449, de 8 de març de 1999, sense que durant el preceptiu termini es produïra cap al·legació. El 13 d' abril de 1999 va ser aprovada provisionalment la documentació i es va trametre a aquest Servei Territorial d'Urbanisme i Ordenació Territorial el 26 d'abril de 1999, a l'efecte de l'aprovació definitiva, si és procedent.
  
Per mitjà d'un escrit del Servei Territorial d'Urbanisme de 5 de maig de 1999 es va comunicar a l'ajuntament que una vegada examinats els projectes tramesos, s'advertia que els plànols de la modificació no apareixien subscrits pel tècnic competent i tampoc s'indicava quina era l'escala utilitzada. El 20 d'agost de 1999, l'Ajuntament de Segorbe tramet els corresponents plànols a escala i subscrits per un tècnic competent.
  
Segon
  
La documentació està formada per memòria i plànols.
  
Tercer
  
L'objecte de la modificació és l'ampliació de l'amplària d'un tram del carrer Segorbe i del carrer de la Iglesia del nucli de Peñalba, al municipi de Segorbe, que de tenir una mitjana de 4 metres passa a 7 metres. A més, per a solucionar el problema de la connexió es projecta un xamfrà en el punt de trobada d'ambdós carrers.
  
Fonaments de dret
  
Primer
  
La tramitació de la modificació ha sigut correcta, de conformitat amb el que estableixen l'article 38 i concordants de la Llei 6/1994, de 15 de novembre, Reguladora de l'Activitat Urbanística (d'ara endavant LRAU)
  
Segon
  
La documentació està completa, atesos els objectius pretesos per la modificació i de conformitat amb el que disposa l'article 27 de la LRAU.
  
Tercer
  
La modificació que s'examina implica l'eixamplament d'un vial dins del sòl urbà del nucli de Peñalba, al municipi de Segorbe. La modificació es justifica en criteris de racionalitat i comporta un increment dels espais destinats a vials, per la qual cosa no hi ha cap obstacle a l'aprovació definitiva.
  
Quart
  
De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Urbanisme i Ordenació Territorial pot elevar proposta d'aprovació al conseller d'Obres Públiques, Urbanisme i Transports, o bé sotmetre la proposta al dictamen previ de la Comissió Territorial d'Urbanisme, dictamen que en el cas de municipis de menys de 50.000 habitants, tindrà directament l'efecte de resolució executòria. Segons l'article 11 de l'esmentat reglament, correspon a la Comissió Informativa d'Urbanisme emetre un informe sobre els instruments de planejament que hagen de ser aprovats per la Comissió Territorial d'Urbanisme o pel conseller.
  
En virtut de tot el que s'ha exposat anteriorment, la Comissió Territorial d'Urbanisme acorda:
  
Aprovar definitivament la modificació puntual número 11 del Pla General de Segorbe, sobre l'ampliació d'un vial en el nucli de Peñalba.
  
Contra aquest acord, que no exhaureix la via administrativa, es podrà interposar un recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú.
  
Castelló de la Plana, 5 d'octubre de 1999
  
El secretari de la Comissió Territorial d'Urbanisme,
  
FERNANDO RENAU FAUBELL